रणजी करंडक विजेता विदर्भ संघ.

1 कोचची कमाल

प्रशिक्षकपदाचा प्रचंड अनुभव असणारे चंद्रकांत उर्फ चंदू पंडित यांची भूमिका विदर्भाच्या विजयात निर्णायक आहे. खेळाडूंची प्रतिभा हेरून त्याला पैलू पाडणं ही पंडित यांची हातोटी आहे.

 रणजी करंडक स्पर्धेच्या अंतिम लढतीत पाचवेळा खेळाडू म्हणून तर सहा वेळा प्रशिक्षक म्हणून सहभागी होण्याचा मान पंडित यांच्या नावावर आहे.

खेळाडूंवर विश्वास ठेवून त्यांच्याकडून दमदार प्रदर्शन करवून घेण्यात पंडित माहीर आहेत. हंगामाच्या सुरुवातीपासून आपण जेतेपद पटकावू शकतो हा विश्वास पंडित यांना होता. 

दडपणाच्या क्षणी कामगिरी उंचावण्याचं तंत्र पंडित यांनी खेळाडूंकडून घोटून घेतलं. मुंबईच्या प्रशिक्षकपदापासून बाजूला व्हावं लागलेल्या पंडित यांनी कृतीतून टीकाकारांना प्रत्युत्तर दिलं. 

2 आधारस्तंभ जाफर

रणजी क्रिकेट स्पर्धेत दहा हजार धावा पटकावण्याचा मान वसिम जाफरच्या नावावर आहे. भारतीय संघाचे प्रतिनिधित्व केलेल्या जाफरचा अनुभव विदर्भासाठी मोलाचा ठरला. रणजी स्पर्धांची विक्रमी जेतेपदं नावावर असणाऱ्या मुंबई संघाचा जाफर अविभाज्य घटक होता. 

वसीम जाफरचा अनुभव विदर्भासाठी मोलाचा ठरला.

मुंबईऐवजी विदर्भासारख्या अनुनभवी संघाकडून खेळण्याचा जाफरचा निर्णय अनेकांना आश्चर्यचकित करणारा होता. मात्र 39 वर्षीय जाफरने विदर्भासाठी मुख्य फलंदाज आणि युवा फलंदाजांसाठी मेंटर म्हणून दुहेरी जबाबदारी सांभाळली. 

तरुण खेळाडूंना त्यांच्या खेळातील तांत्रिक उणीवा दूर करण्याच्या बरोबरीनं एक मित्र म्हणून जाफरचा अनुभव उपयुक्त ठरला. 

3 फैझ फझलचं यशस्वी नेतृत्व

स्थानिक क्रिकेटचा पंधरा वर्षांचा अनुभव असलेल्या फैझनं युवा आणि अनुभवी खेळाडूंचं मिश्रण असलेल्या संघाची मोट बांधली. 

सहकाऱ्यांच्या भावन समजून घेत, त्यांना योग्यवेळी मार्गदर्शन करतानाच फैझनं स्वत:च्या खेळातून संघासमोर आदर्श ठेवला. 

फैझ फझलचं नेतृत्त्व विदर्भासाठी निर्णायक ठरलं.

कर्णधारपदाचा काटेरी मुकूट डोक्यावर असताना फैझनं यंदाच्या रणजी हंगामात 912 धावा केल्या. 

यंदाच्या हंगामात सर्वाधिक धावा करणाऱ्यांच्या यादीत फैझ दुसऱ्या स्थानी आहे. यावरून विदर्भाच्या विजयातलं फैझचं योगदान लक्षात यावं.

गोलंदाजी आणि क्षेत्ररक्षणात चतुराईनं केलेले बदल फैझच्या नेतृत्व कौशल्याचं गुणवैशिष्ट्य आहे. घरातल्या कर्त्या व्यक्तीप्रमाणे फैझनं संघाची धुरा चोख सांभाळली. 

4 रजनीशच्या गोलंदाजीचं... \n\nवरील लेखासाठी मला एक चांगले शीर्षक द्या.
रणजी करंडक : या 10 गोष्टींमुळे केला विदर्भाच्या 'पोट्ट्यां'नी 'माहोल'